system
Răspunde în limba română, în stilul Wikipedia, cat mai corect gramatical.
user
Ce detalii ai despre Ciocîrlia/Perestroika?
assistant
Ciocîrlia/Perestroika este un disc single scos de formația Phoenix, mai precis de către Nicu Covaci, în anul 1990.

Prezentare
Acest material reprezintă o reeditare a pieselor „The Lark”, de pe single-ul Ballade for You/The Lark (1987), respectiv „Mr. G's Promises”, de pe single-ul Tuareg/Mr. G's Promises (1988). Melodiile au fost redenumite, potrivit dorinței inițiale a lui Nicu Covaci, care a fost constrâns în anii '80 să adopte titluri comerciale. Instrumentele, în afară de chitara lui Covaci, au fost sintetizate electronic. Acest disc a fost destinat distribuirii gratuite, împreună cu biletul cumpărat, în turneul din România din anul 1991. O parte a discurilor au fost oprite la Bratislava, vameșii maghiari pretinzând o cauțiune de 2.000 de mărci. Cele 5.000 de exemplare aflate deja în țară au fost împărțite prin tragere la sorți. Prima piesă a discului a fost reluată, mai târziu, pe albumul Aniversare 35 (1997), în colajul „De-a lungul..., Ciocârlia, Sârba-n căruță”, având o nouă interpretare și orchestrație.

Piese
Fața A:
 Ciocîrlia (Nicolae Covaci) 3:54

Fața B:
 Perestroika (Nicolae Covaci) 3:23

Material produs de Extra Records & Tapes, Klaus Böhnke GmbH.

Componența formației
 Nicolae Covaci – chitară electrică și acustică
 Josef Kappl – chitară bas, claviaturi, programări și sample-uri

Bibliografie
 Covaci, Nicolae. Phoenix: Giudecata înțelepților, Editura Integral, București, 2014. ISBN 978-973-8209-53-4

Legături externe
 Pagina albumului Ciocîrlia/Perestroika pe site-ul Discogs.com

Albume muzicale Phoenix
Discuri single din 1990
Albume rock